CELEX: 32011D0629
Language: lt
Date: 1316476800000
Title: 2011/629/ES: 2011 m. rugsėjo 20 d. Komisijos įgyvendinimo sprendimas, kuriuo dėl Sąjungos vidaus prekybos galvijų sperma, išsiunčiama iš spermos surinkimo ir saugojimo centrų, iš dalies keičiamas Tarybos direktyvos 88/407/EEB D priedas (pranešta dokumentu Nr. C(2011) 6425)  Tekstas svarbus EEE

24.9.2011   
            
            
               LT
            
            
               Europos Sąjungos oficialusis leidinys
            
            
               L 247/22
            
         KOMISIJOS ĮGYVENDINIMO SPRENDIMAS
   2011 m. rugsėjo 20 d.
   kuriuo dėl Sąjungos vidaus prekybos galvijų sperma, išsiunčiama iš spermos surinkimo ir saugojimo centrų, iš dalies keičiamas Tarybos direktyvos 88/407/EEB D priedas
   (pranešta dokumentu Nr. C(2011) 6425)
   (Tekstas svarbus EEE)
   (2011/629/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1988 m. birželio 14 d. Tarybos direktyvą 88/407/EEB, nustatančią gyvūnų sveikatos reikalavimus, taikomus Bendrijos vidaus prekybai užšaldyta galvijų sperma bei jos importui (1), ypač į jos 17 straipsnio antrą pastraipą,
   kadangi:
   
               (1)
            
            
               Direktyva 88/407/EEB nustatyti gyvūnų sveikatos reikalavimai, taikomi, inter alia, Sąjungos vidaus prekybai galvijų sperma, ir Sąjungos vidaus prekybos šia preke veterinarijos sertifikatų pavyzdžiai;
            
         
               (2)
            
            
               Direktyva 88/407/EEB, iš dalies pakeista Tarybos direktyva 2008/73/EB (2), nustatyta supaprastinta spermos surinkimo ir saugojimo centrų valstybėse narėse sąrašų sudarymo procedūra;
            
         
               (3)
            
            
               be to, Direktyva 88/407/EEB nustatyta, kad valstybės narės turi leisti įvežti spermą tik pateikus valstybės narės, kurioje buvo surinkta sperma, valstybinio veterinarijos gydytojo išduotą D priedo nuostatas atitinkantį veterinarijos sertifikatą. Tame priede pateikiami trys skirtingų Sąjungos vidaus prekybos galvijų sperma veterinarijos sertifikatų pavyzdžiai – D1, D2 ir D3;
            
         
               (4)
            
            
               todėl Direktyvos 88/407/EEB D priedą reikėtų iš dalies pakeisti, kad būtų atsižvelgta į supaprastintą valstybių narių spermos surinkimo ir saugojimo centrų sąrašų sudarymo procedūrą;
            
         
               (5)
            
            
               Komisijos sprendimu 2010/470/ES (3) nustatyti prekybai Sąjungoje skirtų arklinių, avinių ir ožkinių šeimų gyvūnų spermos, kiaušialąsčių bei embrionų ir kiaulinių šeimos gyvūnų kiaušialąsčių bei embrionų sveikatos sertifikatų pavyzdžiai. Tuo sprendimu siekiama užtikrinti visišką prekių, surinktų spermos surinkimo centre ir išsiųstų iš spermos saugojimo centro, atsekamumą, neatsižvelgiant į tai, ar tas saugojimo centras yra spermos surinkimo centro, patvirtinto kitu patvirtinimo numeriu, dalis;
            
         
               (6)
            
            
               siekiant Sąjungos teisės aktų nuoseklumo, veterinarijos sertifikato pavyzdyje, skirtame prekybai Sąjungoje galvijų sperma, reikėtų atsižvelgti į Sprendime 2010/470/ES nustatyto veterinarijos sertifikato pavyzdžio struktūrą;
            
         
               (7)
            
            
               visų pirma, D3 priede pateiktas veterinarijos sertifikato pavyzdys yra naudojamas prekiaujant Sąjungoje iš spermos surinkimo ir saugojimo centrų išsiųsta galvijų sperma ir galvijų spermos atsargomis;
            
         
               (8)
            
            
               siekiant užtikrinti visišką spermos atsekamumą, į veterinarijos sertifikato pavyzdį D3 priede reikėtų įterpti papildomus sertifikavimo reikalavimus ir naudoti jį tik prekybai sperma, surinkta spermos surinkimo centre ir išsiųsta iš spermos saugojimo centro, neatsižvelgiant į tai, ar tas saugojimo centras yra spermos surinkimo centro, patvirtinto kitu patvirtinimo numeriu, dalis;
            
         
               (9)
            
            
               taip pat tikslinga pritaikyti datas, nurodytas D2 ir D3 priedų sertifikatų dėl spermos, surinktos, apdorotos ir saugotos iki 2004 m. gruodžio 31 d., atsargų, pavadinimuose, kad jos atitiktų 2003 m. gegužės 26 d. Tarybos direktyvos 2003/43/EB, iš dalies keičiančios Direktyvą 88/407/EEB, nustatančią gyvūnų sveikatos reikalavimus, taikomus Bendrijos vidaus prekybai užšaldyta galvijų sperma bei jos importui (4), 2 straipsnio 1 ir 2 dalių nuostatos;
            
         
               (10)
            
            
               be to, D1 ir D2 priedų veterinarijos sertifikatų pavyzdžius taip pat reikėtų pritaikyti prie Sprendime 2010/470/ES nustatytos veterinarijos sertifikatų pavyzdžių struktūros;
            
         
               (11)
            
            
               todėl Direktyvos 88/407/EEB D priedą reikėtų atitinkamai iš dalies pakeisti;
            
         
               (12)
            
            
               siekiant išvengti prekybos trukdymų, pereinamuoju laikotarpiu laikantis tam tikrų sąlygų reikėtų leisti naudoti pagal Direktyvos 88/407/EEB D priedą, taikomą iki 2011 m. spalio 31 d., išduotus veterinarijos sertifikatus;
            
         
               (13)
            
            
               šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Direktyvos 88/407/EEB D priedas pakeičiamas šio sprendimo priedo tekstu.
   2 straipsnis
   Pereinamuoju laikotarpiu iki 2011 m. gruodžio 31 d. valstybės narės gali leisti prekiauti galvijų sperma ir galvijų spermos atsargomis prie jų pridedant iki 2011 m. spalio 31 d. išduotą veterinarijos sertifikatą, atitinkantį Direktyvos 88/407/EEB D priede, taikomame iki 2011 m. spalio 31 d., nustatytą pavyzdį.
   3 straipsnis
   Šis sprendimas taikomas nuo 2011 m. lapkričio 1 d.
   4 straipsnis
   Šis sprendimas skirtas valstybėms narėms.
   
      Priimta Briuselyje 2011 m. rugsėjo 20 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL L 194, 1988 7 22, p. 10.
   
      (2)  OL L 219, 2008 8 14, p. 40.
   
      (3)  OL L 228, 2010 8 31, p. 15.
   
      (4)  OL L 143, 2003 6 11, p. 23.
   
      PRIEDAS
      „
            D PRIEDAS
            
               SĄJUNGOS VIDAUS PREKYBAI SKIRTŲ VETERINARIJOS SERTIFIKATŲ PAVYZDŽIAI
            
         
         
            D1 PRIEDAS
            
               Veterinarijos sertifikato, skirto prekiauti Sąjungoje galvijų sperma, surinkta, apdorota ir saugoma pagal Tarybos direktyvą 88/407/EEB su pakeitimais, padarytais Direktyva 2003/43/EB, išsiųsta iš spermos surinkimo centro, kuriame sperma buvo surinkta, pavyzdys
            
            
               
            
               
         
         
            D2 PRIEDAS
            
               Veterinarijos sertifikato, nuo 2005 m. sausio 1 d. taikomo prekiaujant Sąjungoje spermos, surinktos, apdorotos ir saugotos iki 2004 m. gruodžio 31 d. pagal Tarybos direktyvos 88/407/EEB nuostatas, taikytas iki 2004 m. liepos 1 d., ir parduotos po tos datos pagal Direktyvos 2003/43/EB 2 straipsnio 2 dalį, išsiųstos iš spermos surinkimo centro, kuriame sperma buvo surinkta, atsargomis, pavyzdys
            
            
               
            
               
            
               
         
         
            D3 PRIEDAS
            
               Veterinarijos sertifikato, skirto prekiauti Sąjungoje galvijų sperma, surinkta, apdorota ir saugoma pagal Tarybos direktyvos 88/407/EEB, iš dalies pakeistos Direktyva 2003/43/EB, nuostatas, ir spermos, surinktos, apdorotos ir saugotos iki 2004 m. gruodžio 31 d. pagal Tarybos direktyvos 88/407/EEB nuostatas, taikomas iki 2004 m. liepos 1 d., ir parduotos po tos datos pagal Direktyvos 2003/43/EB 2 straipsnio 2 dalį, išsiųstos iš spermos surinkimo centro, atsargomis, pavyzdys
            
            
               
            
               
            
               
         “